เคาะแล้ว! 46 ประเทศเข้า “ไทย” ไม่ต้องกักตัว 1 พ.ย.นี้
เปิดรายชื่อ 46 ประเทศ เดินทางเข้าไทยไม่ต้องกักตัว จากเดิม 10 ประเทศ เพื่อกระตุ้นภาคการท่องเที่ยวและภาคธุรกิจอื่นๆ ที่เกี่ยวข้อง ดีเดย์ 1 พ.ย.นี้ 
21 ต.ค. 2564

ผู้สื่อข่าวรายงานว่า จากกรณีที่ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยผ่านเพจเฟซบุ๊กช่วงค่ำวันที่ 21 ตุลาคม 2564 กรณีการเปิดประเทศวันที่ 1 พฤศจิกายน 2564 จากเดิมจะพิจารณาให้นักท่องเที่ยวประมาณ 10 ประเทศ เดินทางเข้าไทยได้โดยไม่ต้องกักตัว ทั้งนี้ล่าสุด ได้ปรับเป็น 46 ประเทศ เพื่อกระตุ้นภาคการท่องเที่ยวและภาคธุรกิจอื่นๆ ที่เกี่ยวข้อง
โดยล่าสุด นายธานี ทองภักดี ปลัดกระทรวงการต่างประเทศ หัวหน้าศูนย์ปฏิบัติการมาตรการการเดินทางเข้าออกประเทศและการดูแลคนไทยในต่างประเทศ ลงนามในประกาศศูนย์ปฏิบัติการมาตรการการเดินทางเข้าออกประเทศและการดูแลคนไทยในต่างประเทศ เรื่อง การกำหนดรายชื่อประเทศและพื้นที่ต้นทางที่อนุญาตให้เดินทางเข้ามาในราชอาณาจักร สำหรับบุคคลประเภท (13) โดยมีรายชื่อทั้ง 46 ประเทศ ดังนี้

 

